b"\n_START_ARTICLE_\nJaraba\n_START_SECTION_\nSituaci\xc3\xb3 geogr\xc3\xa0fica\n_START_PARAGRAPH_\nEl municipi de Jaraba est\xc3\xa0 situat a la conca del riu Mesa, entre les estepes de savines i alzines, roman\xc3\xads i farigola assentats en pinedes amb bosc de ribera sobre les terres m\xc3\xa9s argilenques. Protegit per les imponents parets del final del barranc de Calmarza, les aig\xc3\xbces del Mesa adquireixen aqu\xc3\xad la majoria del seu cabal. L'entorn natural de Jaraba, \xc3\xa9s condicionat per les seves caracter\xc3\xadstiques geol\xc3\xb2giques.\n_START_SECTION_\nHist\xc3\xb2ria\n_START_PARAGRAPH_\nA poca dist\xc3\xa0ncia de la seva ubicaci\xc3\xb3, es localitzava un assentament celtiber. Aquest assentament va ser visitat per una patrulla romana durant la plena expansi\xc3\xb3 de l'imperi rom\xc3\xa0 per la pen\xc3\xadnsula Ib\xc3\xa8rica. Els esbarzers, enva\xc3\xafen tot el barranc del riu Mesa i la seva sortida, per\xc3\xb2 el vapor de l'aigua calenta que sortia d'entre els esbarzers va delatar la pres\xc3\xa8ncia de deus d'aig\xc3\xbces termals._NEWLINE_El nom de Jaraba ve del nom pre rom\xc3\xa0  Xarzaba. M\xc3\xa9s endavant amb la conquesta musulmana, el nom del municipi va ser canviat per Jaraba que en \xc3\xa0rab es tradueix per \xe2\x80\x9dabund\xc3\xa0ncia de b\xc3\xa9ns\xe2\x80\x9d\n_START_SECTION_\nFestes Patronals\n_START_PARAGRAPH_\nEls dies 13, 14, 15 y 16 d'agost se celebren les festes patronals en honor a la Virgen de Jaraba. _NEWLINE_Tamb\xc3\xa9 \xc3\xa9s t\xc3\xadpica la missa del 15 d'agost en el Santuario de la Virgen de Jaraba. _NEWLINE_L'\xc3\xbaltim cap de setmana de setembre se celebren les festes en honor a San Vicente i San Roque.\n_START_SECTION_\nBalnearis de Jaraba\n_START_PARAGRAPH_\nLes deus de Jaraba eren ja conegudes durant l'\xc3\xa8poca dels romans. _NEWLINE_Durant la reconquesta, en el segle XII, es constru\xc3\xad una piscina A la zona que avui dia \xc3\xa9s el balneari La Virgen, on els cristians es reunien per guarir les seves ferides despr\xc3\xa9s que la reaparici\xc3\xb3 de la Virgen de Jaraba en un lloc proper hi afeg\xc3\xads propietats miraculoses a les ja propietats curatives de les aig\xc3\xbces._NEWLINE_A mitjans del segle XIX, es van crear els tres balnearis existents en el poble: Balneario La Virgen, Balneario Ser\xc3\xb3n i Balneario Sicilia, que aprofitaven les propietats medicinals de les deus.\n_START_SECTION_\nPintures rupestres\n_START_PARAGRAPH_\nLes figures es localitzen en una paret rocosa en el can\xc3\xb3 del riu Mesa._NEWLINE_S\xc3\xb3n quatre figures, un home, una dona i dos c\xc3\xa9rvols. Fins ara nom\xc3\xa9s es coneixia un enclavament amb art llevant\xc3\xad a la prov\xc3\xadncia de Saragossa, l'abric del Plano del Pulido a Casp. _NEWLINE_."